hu hu hu en hu hu hu hu hu hu hu hu hu hu hu hu hu hu hu hu hu en hu hu fr hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu hu hu hu hu hu hu en hu hu hu hu hu hu hu hu hu hu hu hu hu hu hu hu es hu hu
Tudod mivel "nyírod ki" a derekadat ? | Dr. Tiszta Víz.hu
Kinek ajánlott a Peridot víz fogyasztása
Miért „nyírja ki” a derekadat a rossz testtartás? Mi történik?
2015-05-26 by Dr. Tiszta Víz
Ha egész nap görbe háttal ücsörögsz a számítógép előtt, akkor remek munkát végzel a derékfájás kialakításában. Ugyanis amikor előrehajolsz, vagy keresztbe tett lábbal üldögélsz a széken, akkor ezzel tönkreteszed, roncsolod a porckorongodat. És mivel ezt sokáig nem érzed, ezért tovább pusztítod  a derekad. Hogy lehetséges ez?
Mi történik a porckoronggal előrehajlás következtében?
Amikor ráhajolsz az íróasztalodra, a porckorongod közepében lévő mag hátranyomódik, mert a csigolyáidnak a hasad felé néző részét összetolod. Előrehajláskor ugyanez történik, a zselés mag hátrapréselődik. Ez hasonló a meggymag kipöcköléséhez. Megnyomod a magot az egyik oldalon, és a mag kilő a másikon oldalon.
Tehát ha hosszú időt töltesz el meggörnyedve, akkor a porckorong hátsó, rostos része elfárad, és kinyomódik hátrafelé.
Egy nedves ág  erő hatására meghajlik, a száraz ág pedig eltörik. Ez történik a porckorongoddal is. Ha a rostos szerkezetű porcgyűrű ki van száradva, „eltörik”, és a közepében lévő zselés mag „kifolyik a repedésen”.
A rossz testtartás következtében először csak a belső gyűrű felületén keletkezik repedés, amibe „belefolyik” a zselés mag. Ám az évek múlásával megreped a következő gyűrű, majd megint egy újabb.
Miért nem fáj a porcgyűrű megrepedése?
Mivel a  porckorongban nincsenek  érzőidegek, ezért hosszú éveken át bánthatod őket anélkül, hogy bármit is éreznél. Tehát a görbe testtartás a porckorongsérv gyártás egyik legjobb módja.
Hogy alakul ki a lumbágó?
Megtörténhet, hogy  rosszul emelsz fel egy nehéz tárgyat, vagy előrehajolsz,  csupán bekötni a cipődet, és ezt olyan heves fájdalom kíséri, hogy mozdulni sem bírsz. Azonban ezt a traumát megelőzte, hogy éveken át helytelen testtartásban üldögéltél, és emellett a kedvenc sporttevékenységed  a fedett pályás TV nézés volt , amit kiegészítettél a vízivás kerülésével.  És mi lesz a következmény?
Az előrehajláskor hátranyomódik a porckorongod, a legkülső porcgyűrű is megreped, a zselés mag “kifolyik”, és ez nyomja a csigolyából kilépő ideggyököt, ami borzalmas fájdalommal jár együtt! Ha a kibuggyanó zselés magból egy rész leszakad, kialakul a gerincsérv, amely mozgásképtelenséggel járhat együtt, és egész életedre rokkanttá tehet.
Négy dolog, amivel megelőzheted a derékfájást:
Igyál elegendő mennyiségű vizet! (30 testsúly-kilogrammonként min. 1 liter)
Csak testmozgás hatására jut be a víz a porckorongba, ezért ez fontosabb, mint gondolnád!
Ügyelj az egyenes testtartásra állás, ülés, olvasás, számítógépezés közben!
Nehéz tárgyat mindig szakszerűen, egyenes háttal, a lábizmaidat használva emelj fel!
A testmozgás hiányának is óriási szerepe van a deréktáji fájdalmak kialakulásában. Hogy miért, arról itt olvashatsz: Eleged van a derékfájásból? Itt a leghatékonyabb gyógymód!
Beszélgetés Bene Mátéval a Facebook-tévében.
Forrás: Gardalits János–Nagy Ágnes: Dr. Tiszta Víz
Filed Under: betegség Tagged With: betegségmegelőzés, derékfájás, egészség, életmód, gyógymódok
Dr. Tiszta Víz könyv
© 2022 Dr. Tiszta Víz.hu - Minden jog fenntartva!